Държавен вестник, бр. 38, 2021 г., стр. 127

БРОЙ  38	
Д Ъ Р Ж А В Е Н  В Е С Т Н И К 	
СТР.  127  
198 
по-добро разбиране на ефектите от неизправностите.  Доколкото е приложимо, всяка от 
анализираните системи се приема за неизправна в следните режими на повреда: 
 
.1         пълна загуба на функция; 
 
.2         бърза промяна до максимална или минимална изходна мощност; 
 
.3         неконтролирана или променлива изходна мощност; 
 
.4         преждевременно задействане; 
 
.5         невъзможност за работа в предписаното време; и 
 
.6         невъзможност за прекъсване на работата в предписаното време. 
 
В зависимост от разглежданата система може да се наложи да се вземат предвид и други 
режими на повреда. 
 
4.4       Ако дадена система може да се повреди без каквито и да било опасни или 
катастрофални ефекти, не е необходимо да се провежда подробен анализа на характера и 
последствията от повредите в архитектурата на системата.  За системи, чиято 
индивидуална повреда може да причини опасни или катастрофални ефекти и при които не 
е предвидена резервна система, се следва подробен анализ на характера и последствията от 
повредите, както е описано в следващите параграфи.   Резултатите от функционалния 
анализ на повредите на системата се документират и потвърждават от практическа тестова 
програма, изготвена въз основа на анализа. 
 
4.5       Когато система, чиято повреда може да причини опасни или катастрофални ефекти, 
е снабдена с резервна система, може да не е необходим подробен анализ на характера и 
последствията от повредите, при условие че: 
 
.1 
резервната система може да бъде въведена в експлоатация или да поеме 
работата на неизправната система в рамките на срока, определен от най-
тежкия работен режим в 4.2, без да се поставя в опасност плавателният съд; 
 
.2 
резервната система е напълно независима от системата и няма нито един общ 
системен елемент, чиято повреда би причинила повреда както на системата, 
така и на резервната система.   Общият системен елемент може да е 
приемлив, ако вероятността от повреда е в съответствие с раздел 13; и 
 
.3 
резервната система може да е със същия източник на захранване като 
системата.   В такъв случай трябва да има на разположение алтернативен 
източник на енергия във връзка с изискването, посочено в .1. 
 
Разглеждат се също вероятността и ефектите от грешка на оператора за въвеждане на 
резервната система. 
 
5          Анализ на характера и последствията от повреди в оборудването 
 
Системите, които ще бъдат предмет на по-подробен анализ на характера и последствията 
от повредите на този етап, включват всички системи, които се преминали неуспешно 
анализа на характера и последствията от повредите в системите и могат да включват тези, 
които имат важно влияние върху безопасността на плавателния съд и неговите пътници и 
които изискват разследване на по-дълбоко ниво от нивото на анализа на функционалните 
повреди на системите.   Такива системи често са тези, които са специално проектирани или 
199 
приспособени за плавателния съд, като например електрическите и хидравличните системи 
на плавателния съд. 
 
 
6          Процедури 
 
За анализа на характера и последствията от неизправностите се изпълняват 
следните стъпки: 
 
.1         определя се системата, която трябва да се анализира; 
 
.2 
илюстрират се взаимовръзките на функционалните елементи на системата 
посредством блокови диаграми; 
 
.3         идентифицират се всички възможни режими на повреда и причините за тях; 
 
.4         оценяват се ефектите върху системата на всеки режим на повреда; 
 
.5         определят се методите за откриване на повредите; 
 
.6         определят се коригиращи мерки за режимите на повреда; 
 
.7 
прави се оценка на вероятността от повреди с опасни или катастрофални 
ефекти, където е приложимо; 
 
.8         документира се анализът; 
 
.9         разработва се тестова програма; и 
 
.10       изготвя се доклад от анализа на характера и последствията от повредите. 
 
7          Дефиниране на системата 
 
Първата стъпка при анализ на характера и последствията от повредите е подробно 
проучване на системата, която трябва да се анализира, с помощта на чертежи и 
ръководства за оборудването.   Изготвя се описание на системата и нейните функционални 
изисквания, включващо следната информация: 
 
.1         общо описание на функционирането и структурата на системата; 
 
.2         функционална зависимост между елементите на системата; 
 
.3 
приемливи функционални граници на ефективност на системата и нейните 
съставни елементи във всеки от типичните режими на работа; и 
 
.4         системни ограничения. 
 
8          Разработване на блокови диаграми на системата 
 
8.1       Следващата стъпка е да се разработи блокова диаграма, показваща 
последователността на функциите на системата както за техническа информация за 
функциите и работата на системата, така и за последващ анализ.  Като минимум блоковата 
диаграма трябва да съдържа: 
 
.1         разбивка на системата на основни подсистеми или оборудване;